Karmsten d. 16/10-13

**Her går det godt, her går det godt**

Vi har nu været private i lidt over et år, og inden vi blev private lovede vi hinanden og jer, ikke at overbefolke grupperummene. Det løfte ønsker vi at overholde!

Det betyder i praksis at når der i perioder er flere børn, nærmere bestemt 1. kvartal 2014, finder vi en løsning, hvor andre lokaler benyttes mere optimalt end hidtil. (Vi har vippenormering, som betyder at normeringen holdes på et år, men at der kan være måneder med flere eller færre børn)

Vi arbejder derfor for øjeblikket på at tilbyde en gruppe børn i børnehaven, at være i en mindre gruppe sammen med Jane og Hanne, de 3 første måneder af 2014. De skal ”bo” i konferencerummet og rummet overfor, som indrettes til hyggelige grupperum, med mulighed for målrettede aktiviteter for deres aldersgruppe. Vi regner med at tilbuddet vil være for omkring 16 børn, og når alle beslutninger er truffet og forarbejdet gjort, får de respektive familier nærmere besked (formodentlig i slutningen af november).

Vi glæder os til den nye udfordring, og ser det som en mulighed for at tilbyde lidt andet til en lille gruppe børn i en periode.

Med venlig hilsen

Ledelsen